《传言玉女 仲秋怀妹》
清代·赵承光

淅沥商飙，点点芦花飞雪。玉箫何处，又听砧声彻。

独倚南楼，迢递雁行离别。满目青山，一轮明月。

露冷中庭，络纬墙阴凄切。无那衔杯，衷曲凭谁说。

好景良辰，但总是、肠如结。聊寄冰纨，漫歌新阕。

作者简介：浙江钱塘人，字希孟。朱矞三妻。精研史籍及汉魏三唐诸家，喜吟咏。有《闲远楼稿》。